CELEX: 62012TN0204
Language: bg
Date: 2012-05-15 00:00:00
Title: Дело T-204/12: Жалба, подадена на 15 май 2012 г. — Vila Vita Hotel und Touristik/СХВП — Viavita (VIAVITA)

21.7.2012   
            
            
               BG
            
            
               Официален вестник на Европейския съюз
            
            
               C 217/25
            
         Жалба, подадена на 15 май 2012 г. — Vila Vita Hotel und Touristik/СХВП — Viavita (VIAVITA)
   (Дело T-204/12)
   2012/C 217/53
   Език на жалбата: английски
   
      Страни
   
   
      Жалбоподател: Vila Vita Hotel und Touristik GmbH (Франкфурт, Германия) (представители: G. Schoenen и V. Töbelmann, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Viavita SASU (Париж, Франция)
   
      Искания на жалбоподателя
   
   Жалбоподателят моли Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 1 март 2012 г. по преписка R 419/2011-1,
            
         
               —
            
            
               да осъди СХВП да заплати съдебните разноски на жалбоподателя, и
            
         
               —
            
            
               ако другата страна в производството пред апелативния състав се присъедини към настоящото производство като встъпила страна, да я осъди да понесе направените от нея съдебни разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: словната марка „VIAVITA“ за услуги от класове 36, 37, 38, 39, 40, 41, 42, 43, 44 и 45 — заявка за марка на Общността № 52201504
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: словната марка „VILA VITA PARC“, регистрирана в Австрия под № 154631 за услуги от класове 39 и 42; фигуративната марка „VILA VITA TOURISTIK GMBH“, регистрирана в Германия под № 2097301 за стоки и услуги от класове 3, 35, 37, 39 и 41
   
      Решение на отдела по споровете: частично уважава възражението
   
      Решение на апелативния състав: отменя обжалваното решение и отхвърля възражението
   
      Изложени правни основания: нарушение на член 42, параграфи 2 и 3 от Регламент № 207/2009 на Съвета.